Smedereva
Smedereva (serbu: Смедерево, izrunā: /smêdereʋo/) ir pilsēta Serbijā, Dienvidu un Austrumserbijā. Smedereva ir Podunavļes apgabala administratīvais centrs. Smedereva atrodas Donavas labajā krastā, 47 km uz dienvidaustrumiem no Serbijas galvaspilsētas Belgradas. 2011. gadā pilsētā dzīvoja 64,1 tūkstotis iedzīvotāju. Kopā ar apkārtnes apdzīvotajām vietām Smedereva veido Smederevas pilsētas pašvaldību, kurā dzīvoja 108,2 tūkstoši iedzīvotāju.